Bilo jednom u Hollywoodu

***Bilo jednom u Hollywoodu*** () jest američko-britanski film u kategoriji drame i komedije snimljen 2019. godine koji je napisao i režirao Quentin Tarantino. Producentske kuće su Columbia Pictures, Bona Film Group, Heyday Films i Vision Romantic, a distributer je Sony Pictures Releasing. Film je ko-produkcija Sjedinjenih Država i Velike Britanije u kojem se pojavljuje veliki broj glumaca koje predvode Leonardo DiCaprio, Brad Pitt, Margot Robbie, Emile Hirsch, Margaret Qualley, Timothy Olyphant, Austin Butler, Dakota Fanning, Bruce Dern i Al Pacino. Radnja filma se dešava 1969. godine u Los Angelesu, i prati život glumca Ricka Daltona i njegovog kaskadera Cliffa Bootha, i njihovo preživljavanje u promjenjivoj filmskoj industriji, kao i "razne priče u modernoj bajci koja odaje počast konačnim trenucima Zlatnog doba Hollywooda".

Snimanje filma je bilo najavljeno u julu 2017, što je prvi Tarantinov film koji ne uključuje producente Boba i Harveya Weinsteina, jer je Tarantino okončao svoje partnerstvo s njima nakon optužbi protiv Harveya za seksualno zlostavljanje. Nakon dugotrajnog nadmetanja, film je na kraju distribuirao Sony Pictures, što je udovoljilo Tarantinovim zahtjevima, uključujući i pravo na privilegij konačnog reza filma. Pitt, DiCaprio, Robbie, Zoë Bell, Kurt Russell i drugi pridružili su se projektu između januara i juna 2018. Glavno snimanje je trajalo od juna do novembra u Los Angelesu. To je ujedno bio i posljednji film Lukea Perrya koji je umro u martu 2019. godine.

Film je premijerno prikazan na Kanskom filmskom festivalu 21. maja 2019, a u kinima u Sjedinjenim Državama 26. jula 2019. kao i 14. augusta u Velikoj Britaniji. Zaradio je 372 miliona dolara širom svijeta i dobio je pozitivne ocjene kritičara, uz mnoge pohvale za glumu, režiju, scenarij, kinematografiju, kostimografiju i produkciju. Nacionalni odbor za recenziju, Američki filmski institut i magazin Time odabrali su ga kao jedan od deset najboljih filmova za 2019. godinu. Na 77. dodjeli Zlatnog globusa nominiran je za pet nagrada, uključujući Zlatni globus za najbolji film – komedija ili mjuzikl.

## Radnja 
U februaru 1969, veteran i ostarjeli holivudski glumac Rick Dalton, zvijezda televizijske vestern serije iz 1950-ih *Bounty Law*, plaši se da će se njegova karijera privesti kraju. Agent za dodjelu uloga Marvin Schwarz savjetuje ga da otputuje u Italiju kako bi napravio Špagete-vestern, za koje Dalton osjeća da su ispod njegovog nivoa. Daltonov prijatelj i kaskader, Cliff Booth, ratni veteran vješt u šakačkim borilačkim vještinama, koji živi u maloj prikolici sa svojim pit bullom, Brandyjem, - vozi Daltona oko Los Angelesa jer je Daltonov alkoholizam rezultirao višestrukim kaznama zbog vožnje pod utjecajem alkohola. Booth se bori da nađe posao u Hollywoodu zbog glasina da je ubio svoju suprugu. Glumica Sharon Tate i njen suprug, režiser Roman Polanski preselili su se u *10050 Cielo Drive* odmah pored Daltonove kuće. Dalton sanjari da se sprijatelji s njima što bi mu pomoglo kao sredstvo oživljavanja njegove opadajuće glumačke karijere. Te noći, Tate i Polanski prisustvuju proslavi prepunoj slavnih ličnosti u vili Playboya.

Sljedećeg dana dok je popravljao Daltonovu TV antenu, Booth se sjeća iza kulisa nadmetanja koje je imao sa Bruce Leejem dok je radio na snimanju filma Green Hornet zbog čega je Booth bio otpušten. U međuvremenu, Charles Manson odlazi do rezidencije Polanskog tražeći muzičkog producenta Terry Melchera, koji je tamo nekad živio, ali ga je Jay Sebring otjerao. Tate ide u kupovinu i zaustavlja se u jednom kinu kako bi gledala sebe u filmu The Wrecking Crew.
Dok je vozio Daltonov automobil, Booth uzima jednu autostoperku po imenu Pussycat. Ona ga odvodi do Spahnovog ranča gdje je Booth jednom radio na setu filma *Bounty Law*. Tamo je primijetio mnoge hipije koji tamo žive kao Mansonovi sljedbenici. Sumnjajući da iskorištavaju vlasnika ranča, Georgea Spahna, Booth insistira da se vidi sa njim uprkos prigovorima Lynette Fromme. Booth napokon razgovara sa Spahnom, koji odbacuje svu njegovu zabrinutost. Po izlasku, Booth otkriva da je  Mansonov sljedbenik Steve "Clem" Grogan isjekao gumu na Daltonovom automobilu; Booth ga tuče i prisiljava da je promijeni. Tex Watson dolazi u pomoć da se nosi sa situacijom, ali on kasno stiže dok se Booth odvozi.

Dalton glumi negativca u pilotu filma Lancer i započinje razgovor sa osmogodišnjom glumicom Trudy Fraser koja također glumi u filmu. Dalton se bori da savlada svoje dijaloge. Nakon krize koju je doživio u prikolici u kojoj je spavao, Dalton pruža izvedbu koja impresionira Fraser i režisera, Sama Wanamakera, tako jačajući Daltonovo samopouzdanje. Nakon gledanja gostujućeg nastupa Daltona u epizodi *F.B.I.*, Schwarz mu nudi glavnu ulogu u sljedećem Špageti vesternu, "Nebraska Jim" u režiji Sergia Corbuccija. Dalton vodi Bootha sa sobom na šestomjesečni boravak po Italiji, tokom kojeg se pojavljuje u dva dodatna vesterna i komediji Eurospy, i ženi italijansku starletu Francescu Capucci. S novom suprugom Dalton obavještava Bootha da više ne može priuštiti njegove usluge.
Prvog dana uvečer, Dalton i Booth odlaze na piće kako bi se prisjetili vremena radeći zajedno, a zatim se vraćaju u Daltonovu kuću. Tate, Sebring i ostali večeravaju, a zatim se vraćaju u Tateinu kuću. Booth puši drogu koju je kupio od hipi djevojke na ulici i vodi psa Brandy u šetnju. Tex, Susan Atkins, Linda Kasabian, i Patricia Krenwinkel dovoze se autom i u blizini se parkiraju pripremajući se za ubistvo Sharon Tate u njenoj kući, a sve po Mansonovom naređenju. Dalton čuje auto i naređuje hipijima da se gube iz njegove ulice. Kao dio alternativne historije filma njihovi planovi se mijenjaju, pa članovi Mansonove porodice odlučuju umjesto toga ubiti Daltona nakon što Sadie navodi kao razlog što ih je Hollywood "naučio ubijanju". Linda Kasabian po nadimku “dijete cvijeća” odvozi se sama, ostavljajući njih troje na ulici. Oni upadaju u Daltonovu kuću i sukobljavaju se sa Francescom Capucci i Boothom, ali ih Booth prepoznaje od njegove posjete Spahnovom ranču. Booth naređuje psu Brandy da ih napadne, i zajedno ubijaju Katie i Texa i teško ranjavaju Sadie, iako je Booth bio povrijeđen i onesviješten tokom prepirke. Sadie se spotakla vani, alarmirajući Daltona, koji u svom bazenu sluša muziku na slušalicama, ne sluteći šta se oko njega dešava. Dalton dohvaća bacač plamena koji je prethodno koristio u filmu i živu spaljuje Sadie. Nakon svega, Booth je odveden u bolnicu na liječenje zbog zadobijenih povreda, dok Sebring razgovara s Daltonom i poziva ga da popije piće s Tate i njenim prijateljima u njenoj kući.

## Uloge 
* Leonardo DiCaprio - Rick Dalton
* Brad Pitt - Cliff Booth
* Margot Robbie - Sharon Tate
* Emile Hirsch - Jay Sebring
* Margaret Qualley - "Pussycat"
* Timothy Olyphant - James Stacy
* Julia Butters - Trudi Fraser
* Austin Butler - "Tex"
* Dakota Fanning - "Squeaky"
* Bruce Dern - George Spahn
* Mike Moh - Bruce Lee
* Luke Perry - Wayne Maunder
* Damian Lewis - Steve McQueen
* Al Pacino - Marvin Schwarz
* Nicholas Hammond - Sam Wanamaker
* Samantha Robinson - Abigail Folger
* Rafał Zawierucha - Roman Polanski
* Lorenza Izzo - Francesca Capucci
* Costa Ronin - Wojciech Frykowski
* Damon Herriman - Charlie
* Lena Dunham - "Gypsy"
* Madisen Beaty - "Katie"
* Mikey Madison - "Sadie"
* James Landry Hébert - "Clem"
* Maya Hawke - "Linda Kasabian" (Dijete cvijeća)
* Victoria Pedretti - "Lulu"
* Sydney Sweeney - "Snake"
* Harley Quinn Smith - "Froggie"
* Dallas Jay Hunter - "Delilah"
* Kansas Bowling - "Blue"
* Parker Love Bowling - "Tadpole"
* Cassidy Vick Hice - "Sundance"
* Ruby Rose Skotchdopole - "Butterfly"
* Danielle Harris - "Angel"
* Josephine Valentina Clark - "Happy Cappy"
* Scoot McNairy - "Business" Bob Gilbert iz tv-serije *Lancer*
* Clifton Collins Jr. - Ernesto "Meksikanac" Vaquero u *Lanceru*
* Marco Rodríguez - barmen u *Lanceru*
* Ramón Franco - pirat u *Lanceru* i Rubénu, menadžer *Bruin Theatera*
* Raul Cardona - "loš momak" Delgado u *Lanceru*
* Courtney Hoffman - Rebekka
* Dreama Walker - Connie Stevens
* Rachel Redleaf - Mama Cass
* Rebecca Rittenhouse - Michelle Phillips
* Rumer Willis - Joanna Pettet
* Spencer Garrett - Allen Kincade
* Clu Gulager - Larry Edmunds vlasnik knjižare
* Martin Kove - šerif iz *Bounty Law* 
* Rebecca Gayheart - Billie Booth
* Kurt Russell - Randy Miller i narator
* Zoë Bell - Janet Miller
* Michael Madsen - šerif Hackett iz *Bounty Law*
* Perla Haney-Jardine - hipi-diler droge
* James Remar - "Ružna sova" Hoot iz *Bounty Law*
* Monica Staggs - Connie
* Omar Doom - Donnie
* Kate Berlant - prodavač karata u Bruin Theateru 
* Brenda Vaccaro - Mary Alice Schwarz
* Daniella Pick - Daphna Ben-Cobo
* Tom Hartig - Bill "Sweet William" Fritsch
* David Steen - Straight Satan David
* Corey Burton - promotivni najavljivač filma *Bounty Law* 
* Toni Basil - plesačica u avionu za vrijeme uvodne špice filma
* Rage Stewart - Harvey "Humble Harve" Miller
* Quentin Tarantino - direktor reklame za cigarete Red Apple. Može se čuti kako najavljuje film "Bounty Law".
* Maurice Compte, Vincent Laresca, Lew Temple, Craig Stark, JLouis Mills, Eddie Perez, Gilbert Saldivar, and Keith Jefferson as the other Land Pirates on *Lancer*.

## Reference 
## Vanjski linkovi 
* Zvanična stranica
* 

Kategorija:Filmovi iz 2019.
Kategorija:Filmovi na engleskom jeziku
Kategorija:Američki filmovi
Kategorija:Američke dramske komedije
Kategorija:Britanski filmovi
Kategorija:Britanske dramske komedije
Kategorija:Filmovi Columbia Picturesa
Kategorija:Filmovi o glumcima
Kategorija:Filmovi u režiji Quentina Tarantina
Kategorija:Filmovi s radnjom u Los Angelesu
Kategorija:Filmovi snimljeni u Los Angelesu
Kategorija:Filmovi Heyday Filmsa
Kategorija:Filmovi koji su dobili Oscar za najbolju sporednu mušku ulogu